אן ראדג'

אן ראדג' (באנגלית: Anne Rudge;   29 באוקטובר 1761 - 1 בספטמבר 1836) הייתה מאיירת בוטנית בריטית שאיירה בין היתר את יצירותיו של בעלה, הבוטנאי וחוקר העתיקות אדוארד ראדג' ובנה, אדוארד ג'ון ראדג'.Obituary for Mrs Edward Rudge, The Gentleman’s Magazine, vol. 161, January 1837, pp. 99-101 היא אחת האמניות הבוטניות המוקדמות ביותר הידועות שהתפרסמו, שכן, בניגוד לאמניות רבות אחרות בתחומה באותה תקופה, היא חתמה על עבודתה.

 ביוגרפיה 
היא נולדה בלונדון בשנת 1761 בשם אן נואיי, בתם של אליזבת לבית דה לה מארה ופיטר נואיי (1723–1809).London, England, Church of England Baptisms, Marriages and Burials, 1538-1812 for Ann Nouaille, City of London, St Andrew Undershaft, 1743-1774: Ancestry.com ממוצא הוגנוטי, משפחתו של פיטר נואיי הגיעה מניסמס שבצרפת (כיום בלגיה), אביו היגר לאנגליה כדי להימלט מהרדיפות.W. T. Stearn and L. H. J. Williams. Martin's French Guiana Plants and Rudge's 'Plantarum Guianae rariorum Icones', Bulletin du Jardin botanique de l'État à Bruxelles, Vol. 27, Fasc. 2 (Jun. 30, 1957), pp. 243-265 הוא היה יצרן משי ושופט שלום בקנט. היא התחתנה עם הבוטנאי אדוארד ראדג' (1763–1846) בכנסיית סנט ג'ורג' בכיכר האנובר בלונדון ב-28 ביולי 1791. Westminster, London, England, Church of England Marriages and Banns, 1754-1935 for Anne Nouaille, St George, Hanover Square, 1786-1792: Ancestry.com  ילדיהם היו: עורך הדין אדוארד ג'ון ראדג' (1792–1861), אן אליזה ראדג' (1797–1879) ועורך הדין סמואל נואיי ראדג' (1801–1865).
ממוזער|ציור בוטני אופייני, 1807

 מאיירת בוטנית 
העדות הראשונה ליצירת ההדפסים שלה היא קבוצת תחריטים משנת 1799. ראדג' בדרך כלל נתנה להדפסים שלה מספרים בחלק העליון של הלוח.Anne Rudge, British Museum DatabaseAnne B. Shteir and Bernard V. Lightman, eds, Figuring it Out: Science, Gender, and Visual Culture, Lebanon, NH: Dartmouth College Press, 2006, pp. 243-45 היא התמחתה באיור בוטני מדויק, וסיפקה חמישים לוחות לספר -Plantarum Guianæ rariorum icones et descriptiones hactenus ineditæ (1805–07, בנוסף לאיורים שציירה לעיתונים למאמרי בעלה. הרישומים שלה מתארים במדויק את הפרטים הנדרשים על ידי חוקרים בוטניים כולל חלקי הרבייה של צמחים. The botanical artwork of Anne Rudge, Deakin University Library online לכבודה, זן של שושן מים נקרא על שמה - Nymphaea rudgeana.

על פי התעקשותו של אביה היא קיבלה חינוך מצוין, כשהיא בקיאה בשפות מודרניות ועתיקות, במוזיקה ובאמנות. עד נישואיה היא הצליחה לתאר במדויק נופים והיסטוריה טבעית. בעלה פיתח אצלה את הכישורים הדרושים כדי להיות מאיירת מדעית ובוטנית מצליחה, שבה הפגינה "... סגנון עקבי ופרטים מדויקים בקטעים בלוחות שלה, שיכלו להגיע רק מלימוד ועניין אישי אינטנסיבי. הרישומים שלה גדולים, נועזים, ברורים ומדויקים.עם קווי מתאר פשוטים המסייעים להבהיר פרטים ומורכבות עבור הקורא הבוטני."

היא מתה בשנת 1836 לאחר מחלה שנמשכה כחמישה שבועות ונקברה בקבר משפחת ראדג' בכנסיית סנט לורנס באוושאם (Evesham). ביום הלווייתה נסגרו בתי הציבור המקומיים לאות כבוד.

 קישורים חיצוניים 

 הערות שוליים 

קטגוריה:ציירות בריטיות
קטגוריה:ילידי 1761
קטגוריה:נפטרות ב-1836